open-index/open-wikipedia-markdown huggingface dataset:
אמבולותריום

**אמבולותריום** (שם מדעי: *Embolotherium*; משמעות השם: "בהמת איל-ברזל") הוא סוג של יונק גדול נכחד שהיה קרוב רחוק של הקרנפים אך היה שייך למשפחת הברונתותריומים שנכחדה מסדרת מפריטי הפרסה. מאובניו נמצאו ברחבי מונגוליה.

## מאפיינים
האמבולותריום הגיע לגובה  ולמשקל של כשני טונות. שמו ניתן לו עקב בליטה שהייתה מעל גולגולתו ונועדה לספוג מהלומות ודמתה לאיל ברזל. על חוטמו הייתה קרן, שבניגוד לקרן הקרנף הייתה עשויה עצם והייתה בעלת עיצוב כבד יותר.

האמבולותריום היה מגושם ודמה לקרנף ענקי ומשוריין. בעבר חשבו שהקרן נועדה לנגיחה ביריבים, אך נראה שעקב היותה של העצם חלולה הם העדיפו להשתמש בה להרתעה ורק כמוצא אחרון לחמו בקרניהם. מטרת הבליטה הגדולה הייתה אולי ליצור הדהוד מריע של הזכר הקורא לנקבות.

## בתרבות
*האמבולותריום נראה בסדרה "ללכת עם חיות", שם הוא מוצג כיצור החי בעדרים וניזון מצמחייה הגדלה במישורים. לאחר שנקבות רבות ממליטות ולדות מתים, מחמת הרעב, מגיעים אנדרוסארכוסים אוכלי נבלות לאכול מנבלת אחד הגורים המתים, אך האם חושדת בטעות שהגור חי ומבריחה אותם משם.
*האמבולותריום נראה גם בסדרה "בראשית", בעונה כשעדר שלם מגיח לתוך מחנה קיץ וחלק מהפרטים הורגים כמה מהאנשים בשוליים. העדר חש מאוים בשלב מסוים ומגיח לעבר המחנה במרץ, נבלם רק מאחר שהלן קאטר המחופשת העבירה אותו לסטייה שיצרה.
*בסרט "עידן הקרח" מ-2002 נראה אמבולותריום בשם קארל, אשר לצד חברו פרנק (המגצרופס) מנסים להרוג את סיד, אחרי שזילזל בהם ואכל את הפרח שהכינו לעצמם. עם זאת סיד מתחמק ולבסוף הם בטוחים שהוא נטרף בידי דייגו.

## קישורים חיצוניים

קטגוריה:בעלי חיים שתוארו ב-1929
קטגוריה:ברונתותריומים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באסיה
קטגוריה:מונגוליה: מאובנים
קטגוריה:טקסונים שתוארו בידי הנרי פיירפילד אוסבורן
זבוב הזית

**זבוב הזית** (שם מדעי: *Bactrocera oleae*) הוא זבוב הפוגע בפירות עצי הזית, ומכאן שמו.
## מאפיינים
הזבוב הוא מסוג אוכלי-צמחים, שהפגית שלו מתפתחת בתור פרי הזית. זבוב זה נחשב לאחד המזיקים העיקריים לענף גידול הזית.

תפוצתו של הזבוב באזור מדינות אגן הים התיכון ודרום אפריקה. אזורים חמים ולחים הם תנאים אידיאלים להתפתחות הזבוב.

הזבוב עוקץ את הזית ומחדיר ביצית לתוכו. תיתכן עקיצה עקרה בלבד. בתוך כל פרי זית יכולה להתפתח פגית אחת בלבד. הפגית חופרת מחילה בתוך הפרי ולפני התגלמותה היא חופרת מחילה החוצה. לאחר בקיעת הזבוב החדש אל העולם, מתוך הפרי, נותר פצע בולט בצבעים של כחול ושחור על הפרי עצמו.

## קישורים חיצוניים

* זבוב הזית, באתר "צמח ישראלי"

קטגוריה:בעלי חיים שתוארו ב-1790
קטגוריה:טקסונים שתוארו בידי פייטרו רוסי
קטגוריה:ערכים שבהם תבנית בריטניקה אינה מתאימה
קטגוריה:זבובאים
קטגוריה:זית
קטגוריה:אפריקה הדרומית: חרקים
קטגוריה:אירופה: חרקים
פרופלאותריום

**פרופלאותריום** (שם מדעי: *Propalaeotherium*; מילולית: "לפני פלאותריום") הוא סוג של מכפיל פרסה נכחד ממשפחת הסוסיים. יצור זה חי באמצע תקופת האאוקן לפני 41–47 מיליון שנה ברחבי אירופה (בצרפת, הממלכה המאוחדת, שווייץ וגרמניה) ואסיה. בסוג התגלו ארבעה מינים, וייתכן שגם בני הסוג אירוהיפוס השתייכו אליו.
## מאפיינים
הפרופלאותריום היה מראשוני הסוסיים ומהקטנים שבהם. אורכו הגיע ל-30–60 סנטימטרים, ומשקלו לעשרה קילוגרם. הוא היה בעל אצבעות גדולות במקום פרסות חזקות, ולא היה מותאם לריצה ממושכת. לסתותיו היו חלשות מלסתות הסוסים, והוא לא ניזון מעשבים, אלא ליחך עלים, פירות ומזון דומה מקרקעית היערות בהם חי. אורח חייו דמה לטפיר מודרני.

לפרופלאותריום היו אויבים רבים ביער, כגון הנחש פלאופיתון, מיני תנינאים וייתכן שגם העוף הענקי גסטורניס (בהנחה שהיה אוכל בשר).

## בתרבות
הפרופלאותריום הופיע בסדרה "ללכת עם חיות".

## קישורים חיצוניים

קטגוריה:בעלי חיים שתוארו ב-1849
קטגוריה:טקסונים שתוארו בידי פול גרווה
קטגוריה:מינים שנכחדו: סוסיים
קטגוריה:יונקים שחיו באאוקן באירופה
קטגוריה:מפריטי פרסה שחיו באאוקן
מצעד למען חיינו

ממוזער|שלטים בהפגנה עליהם מתנוסס הלוגו של "מצעד למען חיינו".
** מצעד למען חיינו **(באנגלית: **March for Our Lives**) הייתה הפגנה וצעדת מחאה בהובלת תלמידים, שקראה להגברת הפיקוח על מכירת כלי ירייה והחזקתם, שהתרחשה ב-24 במרץ 2018, בוושינגטון, וב-800 מקומות נוספים במקביל, ברחבי ארצות הברית וברחבי העולם.

ההפגנה אורגנה על ידי תלמידים ממארגון Never Again MSD (אנ') בשיתוף פעולה עם ארגון ללא מטרות רווח בשם Everytown for Gun Safety (אנ'). ההפגנה פרצה בעקבות אירוע הטבח בתיכון דאגלס, אשר תוארה על ידי כלי התקשורת רבים כנקודת מפנה אפשרית עבור חקיקת פיקוח הנשק בארצות הברית ובכלל זה התיקון השני לחוקת ארצות הברית.

בהפגנה בוושינגטון די סי השתתפו בין 200 אלף לבין 800 אלף איש. בארצות הברית כולה השתתפו בהפגנות 1.2 עד 2 מיליון איש.

בעצרת ליד סנטרל פארק בניו יורק נערכה דקת דומייה לקורבנות הטבח בפארקלנד. המוזיקאי פול מקרטני הגיע להפגין בניו יורק, שם אמר: "אחד החברים הכי טובים שלי נורה לא רחוק מכאן", מקרטני התכוון לג'ון לנון, חברו ללקת הביטלס שנרצח בעיר ב-1980.

## ראו גם

* צעדת מיליון האמהות

## קישורים חיצוניים

* 

* 

## הערות שוליים

קטגוריה:הפגנות בארצות הברית
קטגוריה:ארצות הברית: החזקת נשק
קטגוריה:2018 בארצות הברית
קטגוריה:וושינגטון די. סי.: הפגנות
קטגוריה:נוער בארצות הברית
דינופליס

**דינופליס** (שם מדעי: *Dinofelis*; מילולית: "חתול נורא") הוא סוג של חתול מקבוצת השנחרבים שחי ברחבי אפריקה, אמריקה הצפונית ואירואסיה לפני 5-1.2 מיליון שנה בתקופת הפליוקן עד הפליסטוקן.

## מאפיינים
יצור זה הגיע לאורך של נמר עד אריה, אך רובם דמו ליגואר, אורכם הגיע ל-70 סנטימטרים ומשקלם ל-120 קילוגרם. מדידות אחרות חישבו שהוא הגיע למשקל מרבי של 87 קילוגרם. היו לו שיניים ארוכות וחזקות שהיו גדולות בהרבה משיני כל החתוליים המודרניים, אך היו קטנות ביחס למינים גדולים כמו הסמילודון. למעשה הוא מזכיר יותר את בני משפחת הנימרווידיים שמכונים "חתולים שנחרבים מזויפים". כפותיו הקדמיות היו חסונות וחזקות יותר מחתולים מודרניים. ייתכן שהיה לו פסים או חברבורות על גופו מאחר שחי ביערות לחים.

יצור זה היה טורף-על גדול שיכול היה לטרוף פרסתנים גדולים, ממותות ומסטודונים צעירים, וכן פרימטים כמו בבונים וכן מהאדם הקדמון מהמינים פרנתרופוס ומיני אדם. במאובן של נקבת אוסטרלופיתקוס אפריקנוס נמצאו סימני נשיכה של הדינופליס שכנראה טרף אותה.

## בתרבות
יונק זה הופיע בסדרה ללכת עם חיות.

## קישורים חיצוניים

קטגוריה:בעלי חיים שתוארו ב-1924
קטגוריה:טקסונים שתוארו בידי אוטו זדנסקי
קטגוריה:שנחרבים
קטגוריה:מגה-פאונה של הפלייסטוקן באפריקה
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפליוקן באמריקה הצפונית
קטגוריה:יונקים שחיו בפלייסטוקן באירופה
קטגוריה:יונקים שחיו בפלייסטוקן באמריקה הצפונית
קטגוריה:טורפים שחיו בפליוקן
קטגוריה:טורפים שחיו בפלייסטוקן
קטגוריה:מאובני טקסונים שתוארו ב-1924
פורוסרקוס

**פורוסרקוס** (שם מדעי: *Phorusrhacos*) הוא סוג של עוף טורף ענקי ממשפחת הפורוסרקוסיים שחי באמריקה הדרומית בתקופת המיוקן לפני 13–20 מיליון שנה. מאובניו התגלו בארגנטינה. המשמעות של שמו היא: "עוטה סמרטוט", זאת עקב מבנה הלסת התחתונה, אשר הזכיר לחוקרים מבנה מכוער. באותו זמן הלסתות נחשבו ללסתות של יונק קדום, דומה לעצלן.

## מאפיינים
עוף זה היה אחד מהגדולים ביותר שהיו מעולם. גובהו הגיע ל-2.5 מטרים ומשקלו ל-130 קילוגרם. הוא היה בעל מקור עצום שאורכו עד 60 סנטימטרים ומבנהו ומבנה הטפרים שברגליים מצביעים על כך שהיה  טורף קטלני. רגליו דמו בצורתם לרגלי יען והוא יכל לנוע במהירות גדולה. כנפיו כמעט ולא נראו והוא לא יכל לעוף.

העוף חי באמריקה הדרומית ברחבי הערבות והביצות והיה מהטורפים הראשיים לצד התיילקוסמילוס בעל ניבי החרב. יצורים אלה יכלו לטרוף כל יצור אחר שהיה קטן מהם, באמצעות הכאה של מקורם העצום בטרף והפשטתו מהעור.

ואולם לאחר ההחלפה האמריקאית הגדולה הם נכחדו לאחר תחרות עם מיני יונקים טורפים כמו הסמילודון, דובים כמו הארקטותריום וטורפים נוספים, וכן עקב היכחדות של הפאונה הדרום אמריקאית והחלפתה ביצורים קטנים וזריזים יותר.

## בתרבות
*בסרט "Journey to the Beginning of Time" מ-1955 נראה פורוסרקוס בסיום.
*הפורוסרקוס נראה באי התעלומות מ-1961, בתחילה.
*בתוכנית הילדים "Valley of the Dinosaurs" נראית דמות שלו.
*הפורוסרקוס נראה בפרק החמישי של סדרת הBBC ללכת עם חיות, בו הוא מהווה טורף-על שמאוים בידי הסמילודון ומזנב אחרי עדרי מקרוקניות.
*הוא נראה גם בסדרה פארק פרהיסטורי בפרק הרביעי, בו הוא גם מאוים מסמילודון אך ניזון מנבלות שמשאיר החתול הגדול. פרט אחד מובא לפארק הפרהיסטורי.
*פורוסרקוסים נראים בסרט מ-2008 10,000 לפנה"ס.
*בסדרה בראשית בעונה 3 ו-4, נראים פרטי עופות אימה הדומים לפורוסרקוס.
*הפורוסרקוס נראה גם במשחקים של פארק היורה: Jurassic Park Builder, עולם היורה: המשחק - בו הוא נראה דומה לפורוסרקוס מ"ללכת עם חיות" וגם בJurassic World: Alive.

## גלריה

Phorusrhacos longissimus 5.jpg
Phorusrhacos longissimus skull 824.jpg
Phorusrhacos model.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1887
קטגוריה:פורוסרקוסיים
קטגוריה:מגה-פאונה של הנאוגן באמריקה הדרומית
קטגוריה:עופות שחיו במיוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
בסילוזאורוס

ממוזער|בסילוזאורוס משוחזר
**בסילוזאורוס** (שם מדעי: *Basilosaurus*; משמעות השם "לטאה מלכותית" למרות שמדובר ביונק) הוא סוג של לווייתן נכחד שחי בתקופת האאוקן.

## מאפיינים
מאובניו של יונק זה נמצאו בירדן, מצרים וצפון אפריקה, ארצות הברית, ניו זילנד וגם באי סיימור שבאנטארקטיקה (שהייתה חמימה יותר בתקופתו).

יצור זה היה שונה מאוד מהלווייתנים הראשונים, ובתחילה חשבו שמדובר במאובן של דינוזאור או של פליוזאור, ומכאן השם המדעי שנטבע לו "לטאה מלכותית". רק מאוחר יותר התברר שמדובר בלווייתן ולא בזוחל קדמוני. אורכו הגיע ל-16–18 מטרים, משקלו הגיע ל-50–60 טונות, והיה לו גוף ארוך ודמוי נחש. הזנב דמה ככל הנראה לזנבם של הלווייתנאים המודרניים - אופקי ומחולק לשתי אונות. בכפות הרגליים האחוריות היו רק שלוש אצבעות. הגפיים האחוריות יחד עם אגן הירכיים התנתקו מעמוד השדרה. יצור זה שחה כל חייו בים מבלי לעלות ליבשה.

זה היה טורף העל של הימים בימי האאוקן, והוא ניזון מיצורי ים אחרים כמו דגים ורכיכות ואף מכרישים. נמצאו סימני נשיכה של בסילוזאורוס על גור של דורודון. כמו כן ייתכן שהוא ניזון מנבלות.

הבסילוזאורוס הוא המאובן הלאומי של אלבמה וגם של מיסיסיפי, לצידו של הזיגוריזה.

## בתרבות
*לוויתן זה הופיע בסדרה ללכת עם חיות שם נראית נקבה שצדה פרטים צעירים של דורודון.
*בנוסף הוא מופיע בסדרות פלאווורלד ומפלצות ים.

## קישורים חיצוניים

קטגוריה:בעלי חיים שתוארו ב-1834
קטגוריה:טקסונים שתוארו בידי ריצ'רד הרלן
קטגוריה:בסילוזאוריים
קטגוריה:בעלי חיים שחיו בקנוזואיקון באנטארקטיקה
קטגוריה:מאובני טקסונים שתוארו ב-1834
פיסוגלאוס

**פיסוגלאוס** (שם מדעי: *Physogaleus*) הוא סוג של כריש נכחד שחי בתקופת האאוקן עד המיוקן לפני 56-15.97 מיליון שנה.

כריש זה ידוע ממאובני שיניים בודדות וחוליה אחת. מבנה השיניים מזכיר את שיני הכריש הטיגרי, וכנראה שהוא היה קרוב אליו, אך הוא היה קטן יותר. מבנה השיניים מרמז שהוא ניזון בעיקר מדגי גרם שהוא תפס.

## קישורים חיצוניים

קטגוריה:בעלי חיים שתוארו ב-1980
קטגוריה:טקסונים שתוארו בידי אנרי קפטה
קטגוריה:כרישיים
קטגוריה:דמויי כריש מהקנוזואיקון
קטגוריה:בעלי חיים שחיו בפלאוגן
קטגוריה:בעלי חיים שחיו במיוקן
קטגוריה:מגה-פאונה ימית של הפלאוגן
קטגוריה:מגה-פאונה ימית של הנאוגן
דורודון

**דורודון** (שם מדעי: *Dorudon*; מילולית: "שן חנית") הוא סוג נכחד של לווייתן ממשפחת הבסילוזאוריים שחי בתקופת האאוקן לפני 36–40 מיליון שנה.

יצור זה לא נראה כמו לווייתן, אלא כמו דינוזאור או פליוזאור. הדורודון קטן בהרבה מקרובו, הבסילוזאורוס שהיה טורפו העיקרי, וגופו היה פחות ארוך ונחשי ממנו, אך היו לשניהם לסתות שהזכירו זוחלים ימיים יותר מאשר יונקים. היה לו זנב מפוצל ל-2 אונות ורגליים זעירות. כמו הלווייתנים המודרניים גם הדורודון בילה את כל חייו במים.

יצור זה הגיע לאורך 5 מטרים ונע בים הפתוח. הוא ניזון מלהקות דגים ודיונונים שהוא תפס בלסתותיו הגדולות. הוא חי בים תטיס ומאובניו נמצאו במצרים, פקיסטן, הסהרה ובארצות הברית וניו זילנד.

## בתרבות
*לוויתן זה מופיע בסדרה ללכת עם חיות שם נראים מספר פרטים צעירים שנטרפים על ידי נקבת בסילוזאורוס.
*בנוסף הוא מופיע בסדרה מפלצות ים.

## קישורים חיצוניים

קטגוריה:בסילוזאוריים
קטגוריה:מצרים: מאובנים
קטגוריה:פקיסטן: מאובנים
קטגוריה:מאובני טקסונים שתוארו ב-1845
קטגוריה:יונקים שחיו באאוקן באפריקה
זאק לואו

**זכריה (זאק) יוליסס לואו** (באנגלית: **Zachariah Ulysses Lowe**, נולד 1977) הוא עיתונאי, פרשן, בלוגר ויוצר פודקאסט אמריקאי. את דרכו העיתונאית החל בשנת 2004 כעיתונאי לענייני משפט בקונטיקט. בהמשך עבר לכתוב על כדורסל ולשמש כפרשן של ליגת ה-NBA. כתב בעבר עבור הספורטס אילוסטרייטד וכיום בעל טור קבוע ב-ESPN. נחשב לאחד הפרשנים המובילים והנחשבים בסיקור הליגה

## קריירה
לואו בעל תואר שני בהיסטוריה של ארצות הברית מקולג' ויליאם ומרי ובעל תואר שני בעיתונות מאוניברסיטת קולומביה. בשנת 2004 החל לשמש ככתב לענייני משפט וממשל בעיתון The Advocate בסטמפורד, קונטיקט, תפקיד אותו מילא במשך 4 שנים. לאחר מכן שימש כשנתיים כתב במגזין The American Lawyer. במהלך אותו הזמן כתב בלוג באתר האוהדים CelticsHub.Com.

בשנת 2010 החל לכתוב טור דעה בשם "פוינט פורוורד" (Point Forward) במגזין ספורטס אילוסטרייטד. בשנת 2012 ביל סימונס הציע לו להצטרף כפרשן NBA באתר Grantland. בשנת 2015, לאחר סגירת האתר, עבר לכתוב עבור ESPN, חברת האם של Grantland. בשנת 2016 קיבל הצעה לעבור ולכתוב עבור האתר בליצ'ר רפורט (Bleacher Report), אך בסופו של דבר חתם על חוזה ארוך טווח ב-ESPN.

אחת לשבוע מפורסם הפודקאסט "The Lowe Post" בו משוחח לואו עם עיתונאי ספורט שונים על הליגה. במהלך העונה הוא מפרסם טור שבועי קבוע ב-ESPN תחת השם "10 דברים שאני אוהב ולא אוהב, כולל..."

## סגנון כתיבה
כתיבתו של פוסט מתאפיינת בניתוח סטטיסטי מעמיק ומרובה פרטים, שימוש בסרטוני וידאו וכתיבה בשפה פשוטה וברורה. בשונה מכתבים רבים המתקדמים בסיקור או ניתוח של קבוצה אחת, כתיבתו של לואו עוסקת בניתוח כולל של הליגה. הניתוח מתבצע ברמות שונות ויכול לכלול ניתוח מעמיק של מהלך בודד לצד ניתוח מגמות ארוכות טווח בליגה

## קישורים חיצוניים

## הערות שוליים

קטגוריה:פרשני כדורסל אמריקאים
קטגוריה:אמריקאים שנולדו ב-1977
אדגר הילסנראט

**אדגר הילסנראט** (בגרמנית: **Edgar Hilsenrath**; 2 באפריל 1926 – 30 בדצמבר 2018) היה סופר יהודי-גרמני ניצול השואה.

## קורות חיים
הילסנראט נולד בלייפציג שבגרמניה ב-1926. ב-1938, לאחר ליל הבדולח, ברחה אמו עם שני ילדיה מרדיפות הנאצים לעיירה סירט בבוקובינה, שם נהנו לזמן מה מהפוגה מהרדיפות. בגיל בו היה אמור להתחיל את לימודיו במוסד להשכלה גבוהה, נכלאו הוא ואימו בגטו צ'רנוביץ.

הוא החל לכתוב על השואה לאחר סיומה, כאשר עבר לגור בפריז. עלה לישראל, אך לא השתלב בחברה הישראלית וחזר לאירופה ומשם לניו יורק ולבסוף שב לגרמניה וקבע את מושבו בברלין.

על פי דגמר לורנץ, ממרכז שמעון ויזנטל:

נפטר ב-30 בדצמבר 2018.

## מספריו
* "לילה", מתאר את החיים וההישרדות בגטו באוקראינה.
* "הנאצי והספר", פורסם בשנת 1971 בארצות הברית, מתואר קצין אס-אס אשר לאחר המלחמה אימץ זהות יהודית בדויה ונמלט לישראל
* "הסיפור של המחשבה האחרונה".

## קישורים חיצוניים

* 

* 

## הערות שוליים

קטגוריה:ניצולי השואה: גרמניה
קטגוריה:ניצולי השואה: רומניה
קטגוריה:ילדים בשואה: גרמניה
קטגוריה:ילדים בשואה: רומניה
קטגוריה:סופרים יהודים גרמנים
קטגוריה:סופרי השואה
קטגוריה:לייפציג: אישים
קטגוריה:גרמנים שנולדו ב-1926
קטגוריה:גרמנים שנפטרו ב-2018
טרופאוגנטוס

**טרופאוגנטוס** (שם מדעי: *Tropeognathus*) הוא סוג זוחל קדום מעופף מסדרת הפטרוזאוריה שחי בתקופה קרטיקון תחתון לפני 112 מיליון שנה. מאובניו התגלו באמריקה הדרומית.

## מאפיינים
יצור זה היה בעל מוטת כנפיים של 8.2 מטרים והיה בעל עצמות חלולות שעזרו לו להחזיק את גופו. לסתותיו היו ארוכות, בעלות שיניים לאורכן ובעלות "גבעות" קטנות בקצות הלסת העליונה והתחתונה. ייתכן שהיה ליצור שק לאיסוף דגים. לפטרוזאור לא היה זנב אלא קרום עור במקומו. במראהו הוא דמה לאורניתוקרוס שהיה קרובו.

יצור זה עופף מעל הימים של אמריקה הדרומית וצד דגים וחיות דומות.

## בתרבות
*בסדרה ללכת עם דינוזאורים מוצג אורניתוקרוס שדומה מאוד לטרופאוגנטוס. החוקרים חושבים שמייצרי הסדרה הגזימו בהערכותיהם באשר למוטת כנפיים של 12 מטרים, כשבמציאות הגיוני יותר שמוטת כנפיו תעמוד על 8.2 מטרים.
*בנוסף הוא הופיע במשחקי המחשב עולם היורה: המשחק וJurassic World Evolution 2.

## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1987
קטגוריה:אורניתוכיריים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:ברזיל: מאובנים
קטגוריה:מאובני טקסונים שתוארו ב-1987
טופנדקטילוס

**טופנדקטילוס** (שם מדעי: *Tupandactylus*; מילולית: "כנפי טופי") הוא סוג זוחל קדום מעופף שנכחד מסדרת הפטרוזאוריה שחי בקרטיקון תחתון לפני 112 מיליון שנה. מאובניו התגלו בתצורות קראטו בברזיל.

יצור זה היה קרוב משפחה של הטפיג'רה, ובעבר היה כלול בסוגו. הוא הגיע לאורך של מטר אחד, ומוטת כנפיו הגיעה ל-5 מטר, והיה בעל כרבולת בגולגולתו, שיכלה להגיע לאורך 30 סנטימטרים. משערים שהוא השתמש בה כדי לחזר אחרי נקבות, וצורתה דמתה למפרש. ליצור היה מקור פעור כלפי מטה, והוא כנראה היה ניזון נוסף על דגים וחיות גם מזרעים ופירות. לפטרוזאור זה לא היו שיניים.

כמה חוקרים סוברים שמבנה הגולגולת שלו פגע בתפקוד התעופה שלו ואחרים סוברים אחרת. ישנה סברה שהזכרים הגדולים והחזקים היו בעלי כרבולות מרשימות בהרבה מהנקבות, שהיו בעלות כרבולות פשוטות.

## קישורים חיצוניים


קובץ:Tupandactylus NT small.jpg


קטגוריה:בעלי חיים שתוארו ב-1997
קטגוריה:טפג'ריים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-2007
קטגוריה:ברזיל: מאובנים
אורניתוכיריים

**אורניתוכיריים** (שם מדעי: Ornithocheiridae) היא משפחה של זוחלים מעופפים מסדרת הפטרוזאוריה שחיו בתקופת הקרטיקון והיו מאחרוני הפטרוזאורים בעלי השיניים.

יצורים אלה היו גדולים מאוד, והגדול שבהם היה האורניתוכירוס שהגיע למוטת כנפיים של 12 מטרים ומשקל 100 קילוגרם. הם היו בנויים לתעופה חסכונית של דאייה, והיה להם חרטום מוארך מלא שיניים מחטיות. יצורים אלה ניזונו בעיקר מדגים.

## מיון
**סוג *[[Arthurdactylus]]*
**סוג *[[Barbosania]]*
**סוג קאולקיספלוס (*Caulkicephalus*)
**סוג טרופאוגנטוס (*Tropeognathus*)
*תת-משפחה Ornithocheirinae
**סוג קולובורינכוס (*Coloborhynchus*)
**סוג אורניתוכירוס (*Ornithocheirus*)
**סוג *[[Siroccopteryx]]*
**סוג *[[Uktenadactylus]]*

## קישורים חיצוניים

קטגוריה:בעלי חיים שתוארו ב-1870
קטגוריה:טקסונים שתוארו בידי הארי גובייר סיילי
*
פסדינה (טקסס)

**פסדינה** (באנגלית: **Pasadena**) היא עיר בטקסס, ארצות הברית, והיא חלק מהמטרופולין של יוסטון. במפקד האוכלוסין משנת 2010, אוכלוסיית העיר היא 149,043 תושבים, מה שהופך אותה לעיר ה-17 בגודלה בטקסס. העיר הוקמה בשנת 1893. 

העיר מנוהלת על ידי ראש עירייה ומועצה בת כשמונה חברים. אגף ההתנדבות העירוני הוא הגדול ביותר מבין ערי ארצות הברית.

## היסטוריה
עוד לפני בוא האירופים היה אזור פסדינה מיושב על ידי שבטים אינדיאנים אשר התגוררו לאורך כל חוף המפרץ. במהלך המאה ה-19 החלה מקסיקו ליישב ולפתח את האזור לאחר הכרזת העצמאות שלה. לאחר המהפכה הטקסנית בשנת 1835 הוקמה באזור רפובליקת טקסס אשר סופחה כעשר שנים לאחר מכן, בשנת 1845 לארצות הברית. בתקופה זו החלה להתפתח החקלאות המקומית באזור פסדינה. בשנת 1875 הוקם קו רכבת מקומי. בשנת 1893 הוקמה התיישבות של ממש.

בשנת 1900 נפגעה העיר מהוריקן, אך למרות זאת גדלה אוכלוסייתה מאוד בעיקר הודות לתרומות מן הצלב האדום. בשנת 1928 אוגדה פסדינה כעיר. עד אמצע המאה ה-20 נשענה הכלכלה המקומית במיוחד על נפט ותעשייה כבדה. בשנת 1961 הוקם בסמוך לעיר מרכז החלל ג'ונסון של נאס"א אשר חיזק מאוד את הכלכלה המקומית.

בתחילת המאה ה-21 התבססה העיר כפרוור של מעמד הפועלים במטרופולין של העיר יוסטון.

## דמוגרפיה
במפקד של שנת 2010 התגוררו בעיר כ-149,043 תושבים בכ-54,712 יחידות דיור. ההרכב הגזעי של העיר הוא 83.3% לבנים, 2.7% אפרו-אמריקאים, 1.5% אינדיאנים, 2.1% אסייתים, 11.6% מגזעים אחרים ו-1.9% משני גזעים או יותר.

## כלכלה
מרכיבים משמעותי בכלכלה המקומית הם חיפוש של נפט וגז, ספנות ותעשייה כימית.

## קישורים חיצוניים

* 
* 

קטגוריה:טקסס: ערים
קטגוריה:יישובים שהוקמו ב-1893
מטרידיוכרוס

**מֶטרידיוֹכֵרוּס** (שם מדעי: *Metridiochoerus*) הוא סוג נכחד של חזיר הקרוב לחזיר היבלות, שחי באפריקה מסוף תקופת הפליוקן ועד הפליסטוקן. מכונה גם **חזיר יבלות ענק**, אף שהיה שייך לסוג אחר.

חזיר זה היה גדול יותר מהחזירים המודרניים והגיע לאורך 1.5 מטרים. לחזיר היו ארבעה ניבים מעוקלים כלפי מעלה שהעניקו לו חזות מאיימת. ייתכן שהיו לו גם יבלות סמוך לעיניו ורעמת שיער. יצור זה היה אוכל-כול שניזון מהחי ומהצומח.

## בתרבות
המטרידיוכרוס מופיע בסרט "עידן הקרח 4: יבשת בתנועה", בתור דוסון, חבר צוות הפיראטים (הפיראט היחיד שאינו יכול לדבר). הוא מוצג כיצור טיפש שעוזר לחבריו.

ייתכן שהוא מופיע גם בסדרה "ללכת עם חיות" בדמות של חזיר יבלות מצוי בעל חטים גדולים.

## קישורים חיצוניים

קטגוריה:בעלי חיים שתוארו ב-1926
קטגוריה:טקסונים שתוארו בידי ארתור טינדל הופווד
קטגוריה:חזיריים פרהיסטוריים
קטגוריה:מגה-פאונה של הפלייסטוקן באפריקה
קטגוריה:יונקים שחיו בפלייסטוקן באפריקה
קטגוריה:יונקים שחיו בפליוקן באפריקה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפלייסטוקן
קטגוריה:מאובני טקסונים שתוארו ב-1926
רובר P5

**רובר P5** (באנגלית: **Rover P5**) היא מכונית סלון מתוצרת יצרנית הרכב הבריטית **[[רובר (חברה)|רובר]]**, (באנגלית: "The Rover Company Limited") אשר יוצרה בין השנים 1958–1973.

סך הכול יוצרו 69,141 יחידות.

## מכונית שרד
דגם של "רובר P5", שנת 1974 צבוע בשחור, בבעלות אליזבת השנייה, מלכת הממלכה המאוחדת ושימש את המלכה כרכב אישי (ראו תמונות).

דגם של "רובר P5B" הייתה מכונית השרד של ראשי ממשלת בריטניה: הרולד וילסון, אדוארד הית', ג'יימס קלהאן ומרגרט תאצ'ר (דגם "רובר P5B" קופה) (ראו תמונות).

## תצורות "רובר P5"
* 4 דלתות - סלון
* 4 דלתות - קופה

## סדרות "רובר P5"

### סדרה ראשונה (יוצרה בין השנים 1958-1962)
* 4 דלתות - סלון
* מנוע 3.0 ליטר
* תמסורת ידנית
* תמסורת אוטומטית
* הגה כוח מתוצרת "Burman and Sons"  (אופציונלי עד מאי 1960, ממאי 1960 סטנדרטי)
* תאוצה בין 0 - 97 קמ"ש היא 17.1 שניות (דגם תמסורת אוטומטית)
* מחיר היחידה בהשקה עמד על 1,864 שטרלינג

### סדרה שנייה (יוצרה בין השנים 1962-1965)
* 4 דלתות - סלון
* 4 דלתות - קופה
* מנוע 3.0 ליטר
* יוצרו 15,676 יחידות (דגם סלון)
* יוצרו 5,482 יחידות (דגם קופה)
### סדרה שלישית (יוצרה בין השנים 1965-1967)
* 4 דלתות - סלון
* 4 דלתות - קופה
* מנוע 3.0 ליטר
* יוצרו 3,919 יחידות (דגם סלון)
* יוצרו 2,501 יחידות (דגם קופה)
### "P5B "3.5-Litre" (יוצר בין השנים 1967-1973)
* קרוי גם: "Rover 3½ Litre"
* 4 דלתות - סלון
* 4 דלתות - קופה
* מנוע V8 צילינדרים, 3.5 ליטר המפיק 160 כ"ס
* תמסורת אוטומטית מסוג "Borg Warner Type-35"
* הנעה 4x2
* הנעה 4x4
* יוצרו 11,501 יחידות (דגם סלון)
* יוצרו 9,099 יחידות (דגם קופה)

## מנועי "רובר P5"
* 2.4 ליטר (יוצרו 25 יחידות, יוצא לניגריה)
* 2.6 ליטר (יוצרו 131 יחידות, יוצא לניגריה)
* 3.0 ליטר (יוצרו 48,385 יחידות)
* 3.5 ליטר (יוצרו 20,600 יחידות)

## תמונות

קובץ:1966 Rover P5 MkIII 3 litre Saloon (8676551669).jpg | "רובר P5", שנת 1966
קובץ:Rover 3.5 litres.jpg | "רובר P5"
קובץ:Brummen 2008 img 0040 (35854842665).jpg | "רובר P5"
קובץ:Rover P5 Mk II 3-Litre 1962.jpg | "רובר P5", סדרה שנייה, שנת 1962
קובץ:Rover P5 coupé.jpg | "רובר P5" קופה
קובץ:1970 Rover P5B rear-quarter.jpg | "רובר P5B" שנת 1970
קובץ:Rover P5B Coupe (1971) Overfinch 4x4 & Chevrolet 5.7 V8 (29434227556).jpg | "רובר P5B" שנת 1971, הנעה 4x4
קובץ:1968 Rover P5B 3.5 V8 Coupe (12505922613).jpg | "רובר P5B" קופה, שנת 1968



קובץ:Rover P5 (2951704005).jpg | "רובר P5", שנת 1974 בבעלות אליזבת השנייה, מלכת הממלכה המאוחדת
קובץ:Queens rover p5.jpg | "רובר P5", שנת 1974 בבעלות אליזבת השנייה, מלכת הממלכה המאוחדת
קובץ:1974 Rover P5B (HM Queen Elizabeth II personal car) Motor Centre, Gaydon.jpg | "רובר P5", שנת 1974 בבעלות אליזבת השנייה, מלכת הממלכה המאוחדת
קובץ:Rover 3.5 Litre P5B Coupé ex- Margaret Thatcher (37401401136).jpg | "רובר P5B" קופה (הייתה מכונית השרד של ראש ממשלת בריטניה מרגרט תאצ'ר)
קובץ:Rover 3.5 Litre P5B Coupé ex- Margaret Thatcher (36739619574).jpg | "רובר P5B" קופה (הייתה מכונית השרד של ראש ממשלת בריטניה מרגרט תאצ'ר)



## ראו גם
* רובר BRM
## לקריאה נוספת
* "רובר P5" - תמונות
* "רובר P5" - קלאב (roverp5club.org.uk)

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קופה
קטגוריה:מכוניות בריטיות
קטגוריה:מכוניות שרד
קטגוריה:מכוניות ומרכבות אליזבת השנייה
P5
דייוויד קייבס

**דייוויד קייבס** (באנגלית: **David Caves**) הוא שחקן צפון אירי שידוע בעיקר מהופעתו בתפקיד ג'ק הודג'סון בסדרת הדרמה של ערוץ BBC One "עדות אילמת".

## ביוגרפיה
קייבס התחנך בקמפבל קולג' בבלפסט. הוריו ודודו היו כולם מורים. הוא למד שפות מודרניות בהן צרפתית וגרמנית באוניברסיטת סנט אנדרוז.

לפני שהתחיל ללמוד באקדמיה למוזיקה ולאמנויות הדרמה של לונדון (LAMDA) תכנן קייבס להיות מורה. הוא לימד בצרפת במסגרת קורס באוניברסיטה, אבל כשחזר לבריטניה "איבד את החשק לעסוק בצד האקדמי של הדברים" והתחיל לעסוק יותר במחזות ומחזות זמר באוניברסיטה.

לקייבס התקבל הן ל-LAMDA והן לבריסטול אולד ויק, והוא בחר ב-LAMDA בגלל הפיתוי שבלונדון. בלימודיו התמקד בתיאטרון וטרם שהצטרף לצוות השחקנים של הסדרה "עדות אילמת" היה ידוע כשחקן תיאטרון. הוא הרשים בהופעתו בדמות פטרוצ'יו בהפקה של הלהקה השייקספירית המלכותית למחזה "אילוף הסוררת" שהוצג בסיבוב הופעות ב-2012. עוד כיכב בסרט המלחמה "Ironclad: Battle for Blood".

תפקידים בולטים נוספים בתיאטרון היו בדמות דפלורס במחזה "The Changeling" בתיאטרון סאות'ארק פלייהאוס; מקהית' ב"אופרת הקבצנים" בתיאטרון הפתוח בריג'נטס פארק, ובתפקיד בוסולה במחזה "הדוכסית ממאלפי" בנורת'המפטון.

ב-2014 השתתף קייבס בסרט התיעודי "The Crime Thriller Club" בהגשת בראדלי וולש. הסרט הוא תערובת של ראיונות, קטעים מסרטים ושעשועון טלוויזיה על ז'אנר הבלשים בקולנוע ובספרות.

ב-2016 גילם קייבס את קלינט היל בסרט הקולנוע "ג'קי".

### חיים אישיים
קייבס היה שגריר עבור הוספיס צפון אירלנד (Northern Ireland Hospice). ב-2013 זכה בפרס Spirit of Tomorrow בטקס פרסי "Belfast Top 40 Under 40".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה צפון אירים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:חברי הלהקה השייקספירית המלכותית
קטגוריה:בריטים שנולדו ב-1978
לאוניד שטיין

**לאוניד שטיין** (ברוסית: **Леонид Штейн**; 12 בנובמבר 1934 קמניץ-פודולסקי – 4 ביולי 1973 מוסקבה) היה שחמטאי סובייטי ממוצא יהודי. הוא היה שלוש פעמים אלוף ברית המועצות בשחמט והשתתף בתחרויות רבות.

לאוניד שטיין נולד בעיירה קמניץ-פודולסקי באוקראינה הסובייטית. לאחר מלחמת העולם השנייה המשפחה עברה ללבוב. בעיר זו הוא התחיל לשחק שחמט. בשנת 1949 השתתף שטיין לראשונה בתחרות לנוער. ב-1950 הוא השתתף באליפות ברית המועצות לקבוצות נוער, אך ללא הצלחה יתרה. בסוף 1953 גויס לצבא ברית המועצות. במהלך שרותו הצבאי הוא היה פעמיים אלוף הצבא בשחמט.

לאחר שחרורו מהצבא, החל לאמן ילדים, ובמקביל השתתף בתחרויות באוקראינה. בשנת 1960 הוא זכה באליפות אוקראינה, והעפיל לאליפות ברית המועצות בשחמט. בתחרות זו הוא זכה במקומות 3–5 לצד אלכסנדר קוטוב וסמיון פורמן. בשנת 1961 הוא השתתף באליפות ברית המועצות בשחמט בפעם השנייה. באליפות זו הוא זכה במקום ה-6, ובכך קיבל ציון ראשון לתואר רב-אמן, והעפיל לתחרות בינאזורית לדו-קרב עם אלוף העולם. בעקבות הצלחה זו, נשלח לראשונה לתחרות בינלאומית בהלסינקי.

השתתפותו של שטיין בתחרות בינאזורית בשנת 1962 הייתה מוצלחת, הוא זכה במקום ה-6, ובעקבות כך הוענקה לו דרגת רב-אמן.

בשנת 1963 זכה באליפות ברית המועצות בשחמט, ובהמשך זכה בתואר זה גם ב-1965 ו-1966.

מחצית השנייה של שנות ה-60 של המאה ה-20 היו שנות הזוהר של שטיין. בתקופה זו הוא זכה במספר תחרויות והיה חלק של נבחרת ברית המועצות בשחמט שהייתה בלתי מנוצחת. באותה תקופה הוא סיים לימודים באוניברסיטת לבוב ועבר עם משפחתו לקייב.

בשנת 1973 הוא היה צריך להשתתף בתחרות בינאזורית בברזיל. כחלק מההכנות הוא לא השתתף באליפות ברית המועצות, וניצח בתחרות במיורקה. בתחילת יולי 1973 היה אמור להשתתף באליפות אירופה לנבחרות באנגליה, ולאחר סיום האליפות לטוס לברזיל לתחרות בינאזורית. אולם, סמוך לנסיעה לאנגליה הוא לקה בהתקף לב ונפטר.

## לאוניד שטיין ב[[אולימפיאדת השחמט]]
בין השנים 1964 ל-1966 השתתף לאוניד שטיין ב-2 אולימפיאדות שחמט:

## קישורים חיצוניים
* 

## משחקים מוסברים (באנגלית)
### 1967
* בובי פישר מול לאוניד שטיין תחרות סוס, 24.10.1967, Fischer vs Stein (1967)   One Of The Best Games Ever Played!

## הערות שוליים

קטגוריה:רבי-אמנים יהודים
קטגוריה:שחמטאים יהודים סובייטים
קטגוריה:אלופי אוקראינה בשחמט
קטגוריה:בוגרי אוניברסיטת לבוב
קטגוריה:אלופי ברית המועצות בשחמט
קטגוריה:סובייטים שנולדו ב-1934
קטגוריה:סובייטים שנפטרו ב-1973
קטגוריה:אישים הקבורים בבית העלמין באיקובה
שמואל שבבר

**שמואל שבבר** (בספרדית: **Samuel Schweber**;  16 ביולי 1936, בואנוס איירס, ארגנטינה – 1 בינואר 2017 בואנוס איירס) היה שחמטאי יהודי-ארגנטינאי בדרגת אמן בינלאומי.

הוא שיחק פעמים רבות באליפות ארגנטינה בשחמט, ופעמיים (ב-1963 וב-1968) זכה במקום השני.

בשנת 1962 הוא השתתף בתחרות בין-אזורית (המהווה שלב בהעפלה לדו-קרב מול אלוף העולם בשחמט) וסיים במקומות 19–20.

שבבר המשיך להשתתף בתחרויות שנערכו בדרום אמריקה עד לתחילת שנות ה-90 של המאה ה-20.

בשנת 1961 הוא קיבל דרגת אמן בינלאומי.

## שמואל שבבר במשחקי [[אולימפיאדת השחמט]]
בין השנים 1960 ל-1984 השתתף שבבר ב-5 אולימפיאדות שחמט:

## קישורים חיצוניים

## הערות שוליים

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:ארגנטינאים שנולדו ב-1936
קטגוריה:נפטרים ב-2017
צדוק דומניץ

**צדוק דומניץ** (15 באוקטובר 1933 - 3 באפריל 2023) היה שחמטאי ישראלי בדרגת אמן בכיר (דרגה ישראלית).

דומניץ נולד בתל אביב ושיחק שחמט במועדון המקומי. בשנת 1961 הוא חלק מקומות 1–3 באליפות ישראל בשחמט (במשותף עם יצחק אלוני ויוסף פורת). באליפות 1963 הוא חלק מקומות 3–4 ובשנת 1965 מקומות 6–7.

## צדוק דומניץ באולימפיאדת השחמט
בין השנים 1962 ל-1968 השתתף דומניץ ב-3 אולימפיאדות שחמט:

## קישורים חיצוניים

* שלמה קנדלשיין, תיקו עם אלוף עולם! צדוק דומניץ ז"ל (2023-1933), אתר האיגוד הישראלי לשחמט, 12 בספטמבר 2023

## הערות שוליים

קטגוריה:נציגי ישראל באולימפיאדת השחמט
קטגוריה:שחמטאים ישראלים ללא דרגה בין-לאומית
קטגוריה:אנשי היישוב ילידי הארץ
קטגוריה:ישראלים שנולדו ב-1933
קטגוריה:ישראלים שנפטרו ב-2023
קטגוריה:אישים הקבורים בבית הקברות ירקון
Pass the Dutchie

"**Pass the Dutchie**" הוא שיר שבוצע על ידי להקת הרגאיי Musical Youth  שהורכבה מבני נוער בריטים ממוצא ג'מייקני. השיר יצא לאור בשנת 1982 ונכלל באלבום הבכורה של הלהקה "The Youth of Today". הוא זכה להצלחה עולמית ונמכרו ממנו מעל ל-5 מיליון עותקים.

## רקע
Pass The Dutchie היה הסינגל הראשון של הלהקה שיצא בחברת תקליטים גדולה. השיר הופיע כגרסת כיסוי שהתבססה על שני שירים:"Gimme the Music" של U Brown" והשיר "Pass the Kouchie" של ההרכב הג'מייקני "Mighty Diamonds" העוסק בשימוש בקנאביס ("kouchie" בסלנג ג'מייקני הוא כינוי לצינור לעישון קנאביס). בגרסה החדשה שונה שם השיר ל-Pass The Dutchie. בפטואה Dutch הוא סיר לבישול.

כל האזכורים לסמים הוסרו בגרסת הכיסוי. לדוגמה, השורה מהשיר "Pass the Kouchie" ("איך זה מרגיש כשאין לך עשב (קנאביס בסלנג)") שונתה ל"איך זה מרגיש כשאין לך מזון".

## הצלחה
בעת שהסינגל יצא, נמכרו ממנו 100,000 עותקים ביום אחד. השיר הגיע למקום הראשון במצעד הסינגלים הבריטי, למקום העשירי במצעד הבילבורד הוט 100 האמריקאי וזכה להצלחה במדינות רבות אחרות כגון אוסטרליה, קנדה וגרמניה. מעל ל-5 מיליון עותקים מן הסינגל נמכרו ברחבי העולם.

## וידאו קליפ
הווידאו קליפ לשיר בוים על ידי דון לטס וצולם בחלקו בגדה הדרומית של נהר התמזה בלונדון, על יד גשר למבת'. בקליפ נראים חברי הלהקה שרים ומנגנים. בנוסף נראים חברי הלהקה מצולמים בתוך בית משפט. בקליפ השתתף השחקן ג'וליאן פירת'.

## אזכורים בתרבות
במחרוזת פארודית לכבוד ראש השנה בעונה השלישית של הקומדי סטור שולב השיר עם מילים שונות שמתייחסות לסעודה המשפחתית בערב ראש השנה.

השיר שולב בפסקול הסרט זמר החתונות בשנת 1988

בפרק של הסדרה משפחת סימפסון משנת 1999 שבו המשפחה טסה ליפן, אומר הומר סימפסון שבמקום לטוס ליפן הוא היה מעדיף לנסוע לג'מייקה, שם היה "pass the dutchie on the left hand side", ובכך ציטט שורה מן הפזמון של השיר.

בשנת 2002 שימש השיר בפסקול הסרט סקובי דו.

בשנת 2010 שולב השיר בפסקול הסרט Boy.

בשנת 2022 שולב השיר בפסקול הסדרה דברים מוזרים כשהתנגן באופן קבוע ברכב משלוחי הפיצה של ארגייל במהלך העונה הרביעית.

## קישורים חיצוניים

*Press Association, Musical Youth lose legal battle over Pass The Dutchie, באתר הגרדיאן, 23 במרץ 2012

## הערות שוליים

קטגוריה:שירי 1982
קטגוריה:סינגלי בכורה מ-1982
קטגוריה:שירים באנגלית
קטגוריה:שירים על קנאביס
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 40 הסינגלים ההולנדיים
אליהו ויינשטיין

**אליאס אליהו וינשטיין** (1888, סירט, בוקובינה, האימפריה האוסטרית – 28 בפברואר 1965, פרנקפורט על מיין, גרמניה) היה פובליציסט ופעיל ציוני ברומניה בין 1918 ל-1940.

## קורות חיים
למד בבית הספר התיכון בסירט, אז חלק מהאימפריה האוסטרו-הונגרית. היה חבר בתקופת לימודיו באגודת סתרים ציונית. למד משפטים באוניברסיטת צ'רנוביץ, שם יסד אגודה יהודית-אקדמית לסטודנטים בשם "חשמונה". בשנות מלחמת העולם הראשונה גויס לצבא האימפריה האוסטרו-הונגרית. 

לאחר המלחמה הוא שב לצ'רנוביץ שהפכה אותה עת לחלק מרומניה ושם ביחד עם עמיתו, העיתונאי יוליוס וובר, הוא ייסד את העיתון היהודי הליברלי בשפה הגרמנית Czernowitzer Morgenblatt. לאחר כניסתו של הצבא האדום לצ'רנוביץ, ב-28 ביוני 1940, העיתון הפסיק להופיע .

וינשטיין עבד לזמן מה בבית ההוצאה שלום-עליכם במוסקבה תחת פיקוחם של הסובייטים. הוא הוציא לאור וערך ספרים רבים ואף כרכים של שירה ביידיש.

בשנת 1941, בעקבות הפלישה הנאצית לברית המועצות וכיבוש מערבה הוא נעצר, גורש ונכלא במחנה המעבר של אדינט, על ידי הרומנים בני בריתם של הנאצים. ברגע האחרון לפני הוצאתו להורג הוא הצליח להימלט מהמחנה, במשאית של הצבא הרומני, מוסתר בתוך חבית ריקה.

בחודש מרץ 1944 הוא הצליח לברוח לארץ ישראל על ספינה בולגרית. לאחר הגעתו לישראל, הוא המשיך את הפעילות של הפובליציסטיקה בתל אביב, בעיקר בעיתון ויאצה נואסטרה (Viaţa Noastră), לעולי רומניה.

ארגן את ניצולי בוקובינה בישראל והיה ממיסדי "ארגון עולי מרכז אירופה בישראל" אשר שאף לאגד את כל העולים דוברי הגרמנית. כעיתונאי, חידש את הופעת כתב העת בגרמנית של יוצאי בוקובינה "Die Stimme" (הקול).

ביוני 1945, עתר לנציב העליון בארץ ישראל, הפילדמרשל גורט בבקשה לפעול מול השלטונות הסובייטיים לסיוע בעניינם של יהודי צפון בוקובינה שגורשו משם לסיביר ומקומות נוספים בברית המועצות במהלך השנה החל מיוני 1940 בה החזיקו הסובייטים בצפון בוקובינה בעקבות ההסכם בינם לבין גרמניה הנאצית. הפניה הועברה לשר המושבות הבריטי אך באוקטובר 1945 קיבל תשובה מהשר ומהנציב העליון לפיה לא יוכלו לסייע בנושא זה.

בתור נציג ניצולי השואה מבוקובינה, וינשטיין יצא במשלחת לגרמניה ביחד עם יצחק ארצי ויהודה שערי במטרה לשכנע את השלטונות הגרמנים לקחת אחריות במסגרת הסכם השילומים על שואת יהודי בוקובינה. גרמניה מצידה טענה כי רומניה מעולם לא נכבשה על ידה וכי המעשים בוצעו באחריות רומנית בלעדית, ללא אחריות גרמנית. ליבו של ויינשטיין לא עמד בציניות הגרמנית ובקשיי המשא ומתן, וב-28 בפברואר 1965 נפטר מהתקף לב בחדר המלון שלו שבפרנקפורט על מיין.

גופתו הועברה לישראל והוא נקבר ב-9 במרץ 1965 בבית העלמין קריית שאול בתל אביב.

## לקריאה נוספת
* אישים בבוקובינה ד"ר אליאס אליהו וינשטיין 
* http://www.isro-press.net/www.bukovinajewsworldunion.org/Bucov/Stimme/2005/Martie/11.pdf
* ד"ר הרמן שטרנברג, בוקובינאים בישראל, ד"ר אליאס ויינשטיין, העיתונות היהודית בבוקובינה בתרגום לאנגלית לספרו של הוגו גולד על תולדות יהודי בוקובינה באתר JewishGen

## הערות שוליים

קטגוריה:ישראלים ילידי האימפריה האוסטרו-הונגרית
קטגוריה:יהודים מבוקובינה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:יהודים בשואה: רומניה
קטגוריה:פעילים ציונים באוסטריה
קטגוריה:פעילים ציונים ברומניה
קטגוריה:עורכי עיתונים יהודים רומנים
קטגוריה:עורכי עיתונים בגרמנית
קטגוריה:עורכי עיתונים ישראלים
קטגוריה:עיתונאים ביישוב
קטגוריה:פובליציסטים ישראלים
קטגוריה:עולים במלחמת העולם השנייה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1888
קטגוריה:ישראלים שנפטרו ב-1965
אוכטה

**אוכטה** (בגרמנית: **Uchte**) היא עיירה במחוז הכפרי נינבורג  במדינת סקסוניה התחתונה. המרכז המנהלי של הנפה הכפרית (זאמטגמיינדה, Samtgemeinde) אוכטה . נכון לראשית 2017 התגוררו בעיירה קרוב ל-5,000 תושבים.

## היסטוריה
ההיסטוריה המתועדת של אוכטה מתחילה כבר ב-1184 והיישוב במקום התקיים כבר קודם לכן. במאה ה-16 קיבלה העיירה זכויות עיר, ובמשך הזמן התפתחה כמרכז כלכלי של האזור.

בהיותה המרכז הכלכלי - ולימים גם המנהלי - של האזור, התקיימו באוכטה ימי שוק, ובסוף המאה ה-19 אירחה העיירה מספר ירידים שנתיים.

## יהודי אוכטה

## ערים תאומות
* 

## לקריאה נוספת
* דניאל פרנקל ותמר אברהם (עורכים), **[[פנקס הקהילות]]: גרמניה**, כרך רביעי: צפון מערב גרמניה, חלק I, עמ' 128–130 (הערך נכתב בידי ננסי קרטוכוויל-גרטיך (Kratochwill-Gertich)).

## קישורים חיצוניים

* 

## הערות שוליים

קטגוריה:סקסוניה התחתונה: ערים
רחל סלונימסקי

**רחל סלונימסקי** (1912–1998) הייתה אצנית ישראלית, אלופת ארץ ישראל הראשונה (1935) בריצת 60 מטר, בריצת 100 מטר ובריצת 200 מטר.

## ביוגרפיה
סלונימסקי התאמנה באגודת הספורט מכבי עתיד תל אביב.

### 1935
באליפות ארץ ישראל הראשונה שנערכה בסוף דצמבר אותה שנה זכתה סלונימסקי ב-4 מדליות זהב, בריצת 60 מטר בתוצאה של 8.8 שניות, לפני גירה שפירא (8.9 שניות) ועדה עבוד חברות באגודתה בריצת 100 מטר בתוצאה של 14.3 שניות, לפני גירה שפירא ועדה יהודאית אף היא ממכבי עתיד תל אביב, בריצת 200 מטר בתוצאה של 30.5 שניות, לפני מרגלית ספיר ממכבי רחובות (30.8 שניות) ועדה עבוד ובריצת שליחות 4x100 מטר ביחד עם גירה שפירא, עדה יהודאית ורבקה ניניו בתוצאה של 59.4 שניות, לפני מכבי תל אביב (1:02 דקות)

### 1936
באליפות תל אביב שנערכה במרץ 1936 זכתה סלונימסקי פעמיים במקום ראשון בריצת 100 מטר בשיא ארץ ישראל חדש של 13.3 שניות, לפני גירה שפירא (13.5 שניות) ובריצת שליחות 4x100 מטר ביחד עם חברותיה לקבוצה, גירה שפירא, עדה יהודאית ועדה עבוד קבעו שיא ארץ ישראל חדש של 56.7 שניות.

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:אלופות ישראל בריצה
קטגוריה:אלופי ישראל בריצה
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:ישראליות שנולדו ב-1912
קטגוריה:ישראלים שנולדו ב-1912
קטגוריה:ישראליות שנפטרו ב-1998
קטגוריה:ישראלים שנפטרו ב-1998
צ'רפקיבצי

**צ'רפקיבצי** (באוקראינית: **Черепківці**; ברוסית: **Черепковцы**, צ'רפקובצי; **Cerepcăuți**, צ'רפקאוץ) הוא כפר במחוז צ'רנוביץ (מחוז) שאוכלוסייתו 2,082 תושבים, רובם אוקראינים.

הכפר ממוקם בגובה של 314 מטר, על הגדה הימנית של נהר הסירט, ליד הגבול עם רומניה.

## היסטוריה
הכפר נוסד בינואר 1775. במהלך העימות הצבאי בין טורקיה ורוסיה (1768-1774), האימפריה ההבסבורגית (אוסטריה היום) סיפחה את בוקובינה על ידי האימפריה ההבסבורגית בשנת 1775, הכפר הפך לחלק מדוכסות בוקובינה, כחלק של מחוז סירט (בגרמנית: Sereth).

לאחר האיחוד של בוקובינה עם רומניה ביום 28 בנובמבר 1918, הכפר הפך לחלק מרומניה, באזור סירט (רומניה) של מחוז רדאוץ. באותה עת אוכלוסיית הכפר הייתה ברובה אוקראינית עם קהילה רומנית גדולה ומספר משפחות יהודיות .

כתוצאה מהסכם ריבנטרופ–מולוטוב בשנת 1939, צפון בוקובינה סופחה על ידי ברית המועצות ב-28 ביוני 1940. צפון בוקובינה חזרה להיות חלק של רומניה בתקופת 1941-1944, להיות כבושה על ידי ברית המועצות בשנת 1944, כחלק מהרפובליקה האוקראינית.

מאז 1991, הכפר הוא חלק של מחוז צרנוביץ' של אוקראינה העצמאית. במפקד של שנת 1989, מספר התושבים אשר הכריזו על עצמם רומנים או מולדובנים היה 54 (42+12 בהתאמה), והיוו 2.72% מאוכלוסיית היישוב. כיום, בכפר יש 2.082 תושבים, בעיקר אוקראינים.

## דמוגרפיה
על פי מפקד אוכלוסין 2001, הרוב המכריע של האוכלוסייה של הכפר היו דוברי אוקראינית (95,68%), ומיעוטים זעירים - דוברי רוסית (2,45%), ואנגלית (1,44%).

: 1930: 1.368 (מפקד)
: 1989: 1.985 (מפקד)
: 2007: 2.082 (אומדן) ד

## המפקד של 1930
על פי מפקד האוכלוסין שנערך בשנת 1930, אוכלוסיית הכפר מנתה 1,377 תושבים. הרוב המכריע של התושבים היו רומנים (48,73%), עם מיעוט של יהודים (2,47%), אחת על ידי רותנים (45,0%) ואחד של הפולנים (2,7%). מיעוטים זעירים כללו רוסים (5 אנשים) וגרמנים (10 אנשים). מבחינת אמונתם הדתית, הרוב המכריע של התושבים היו נוצרים אורתודוקסים (93,1%), מיעוט זעיר של יהודים (2,47%), קתולים (2.9%), ומאמינים ספורים של הכנסיות האוונגליסטית או הלותרנית (3 אנשים), וכן יוונים-קתולים (8 אנשים).

## יהודים
כמאתיים יהודים התגוררו בכפר תחת חסותם של הברונים לבית גוז'צזקי שהיו ממוצא ארמני . לא הייתה קהילה מסודרת והיהודים התאספו לתפילות בשבתות ובחגים בבית פרטי. בשרותי הדת נעזרו בעיירות הסמוכות סירט וולצ'ינץ. יהודי הכפר ראו עצמם חלק מהתרבות האוסטרית.

למרות הפיגור הסביבתי הכפר לא היה מחובר לחשמל ומים זורמים עד אחרי מלחמת העולם השנייה.

## לקריאה נוספת
* ד"ר ברינה טאובר-פרידר, **דע את אבותיך**, קריית אונו 2006, עמ' 312-313
* ד"ר אליעזר גלאובך-גל "על העיירה" בתוך **שואת יהודי צפון בוקובינה**, עמ' 493-494

## הערות שוליים

קטגוריה:מחוז צ'רנוביץ: יישובים
ויקטוריה לרנר

**ויקטוריה לרנר**, הייתה אתלטית ארצישראלית, אלופת ארץ ישראל הראשונה (1935) בהדיפת כדור ברזל, בהטלת כידון ובזריקת דיסקוס. שחקנית נבחרת ארץ ישראל בכדורסל זכתה במדליית כסף ב (1935) ושחקנית כדורסל בהפועל תל אביב.

## ביוגרפיה
לרנר נולדה במצרים לאחר שאביה היה מהנדס ראשי בחברת "של". היא התאמנה באגודת הספורט מכבי תל אביב.

### 1935
באליפות ארץ ישראל הראשונה שנערכה בסוף דצמבר אותה שנה זכתה לרנר ב-4 מדליות אישיות, 3 זהב ו-1 ארד. מדליות זהב, בהדיפת כדור ברזל בתוצאה של 8.67 מטר, לפני פאולה אלנר ממכבי עתיד תל אביב (8.46 מטר) וחברתה לאגודה לאה לדרמן (8.14 מטר), בהטלת כידון בתוצאה של 25.27 מטר, לפני לאה לדרמן (23.38 מטר) ומרגלית ספיר ממכבי רחובות (19.85 מטר) ובזריקת דיסקוס בתוצאה של 23.56 מטר, לפני לאה לדרמן (22.07 מטר) ועליזה שורנר ממכבי רחובות (19.74 מטר). מדליית ארד, בקפיצה לגובה בתוצאה של 1.20 מטר, אחרי מרגלית ספיר (1.25 מטר) ועדה יהודאית ממכבי עתיד תל אביב (1.25 מטר).

לרנר שיחקה כדורסל בקבוצת הפועל תל אביב לנשים בשנות ה-30.

## חיים אישיים
לרנר התחתנה עם הנרי סלמה ממנהלי בנק דיסקונט (נפטר ב-1992) ולהם נולדה בת.

## קישורים חיצוניים
* 
* 
* 

## הערות שוליים

קטגוריה:אלופות ישראל בהדיפת כדור ברזל
קטגוריה:אלופי ישראל בהדיפת כדור ברזל
קטגוריה:אלופות ישראל בהטלת כידון
קטגוריה:אלופות ישראל בזריקת דיסקוס
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:כדורסלניות הפועל תל אביב
אמארו פרגו

ממוזער|250px|שמאל|קברו של אמארו פארגו בפאריש של סנטו דומינגו דה גוזמן ב סן קריסטובל דה לה לגונה
**אמארו פרגו** (שמו המלא: **אמארו רודריגז פליפה**; בספרדית: **Amaro Rodríguez-Felipe y Tejera Machado**;
3 במאי 1678 – 4 באוקטובר 1747) היה פריבטיר וסוחר ספרדי. הוא היה אחד מהפריבטירים המפורסמים ביותר בתור הזהב של הפיראטים.

## ביוגרפיה
הוא נולד באי טנריפה, האיים הקנריים, בשנת 1678. הוא הוטבל בכנסיית הבתולה מלוס רמדיוס, הקתדרלה של סן קריסטובל דה לה לגונה. אמארו פארגו הושפע מאוד מתרבות הפיראטיות. בשנת 1701, הוא התקבל לעבודה כסמל על האונייה "אווה מריה", שעליה עלו פיראטים. הוא יעץ לקפטן לדמות תחילה כניעה ולאחר מכן להתחיל בקרב, שבו ניצחו הספרדים מאוחר יותר מול הפיראטים. בהכרת תודה, הקברניט נתן לו ספינה שאיתה החל לסחור.

מאוחר יותר עם ספינותיו השתתף בסחר בעבדים עם האיים הקריביים, דרום אמריקה ומרכז אמריקה. כך התעשר, הצליח לבנות ולהרחיב צי ולרכוש מקרקעין. היא גם סחרה ביינות ובמשקאות חריפים מהמזקקות שלה, אותן מכרה בעיקר לקובה ולגיאנה. פרגו נודע בזכות פעילותו המסחרית, תרומותיו התכופות למוסדות דתיים, ועזרתו לעניים. בתפקידו כפריבטיר, הוא שלט על המסלול בין קאדיז לאיים הקריביים. בכמה מקרים תקף ספינות של אויבי הכתר הספרדי (בעיקר אנגליה והולנד), וזכה להכרה כגיבור. לאמרו הייתה ידידות מצוינת עם הדתייה מריה דה לאון, למעשה הוא שילם עבור הלוויה שלה ועל הסרקופג שלה. בשל שירותו לכתר הספרדי, הוא הוכרז כאציל בשנת 1725.

אמארו פארגו מת ב-4 באוקטובר 1747 בעיר הולדתו ונקבר למחרת בקבר המשפחתי של כנסיית מנזר סנטו דומינגו, על מאבקו הבלתי נלאה למען האינטרסים של הכתר הספרדי נגד מדינות האויב, הוא זכה להערצה בשנת ספרד כגיבור לאומי. הוא היה מפורסם ופופולרי בימי חייו כמו האנגלי ופרנסיס דרייק היו שחור הזקן.

## אוצר
מאחר שלא היו לו צאצאים לגיטימיים, הוא הוריש את עיזבונו לקרוביו הקרובים ביותר. בן לא חוקי, מנואל דה לה טרינידד רודריגז, ערער על הצוואה, אך לא קיבל דבר. בצוואתו הזכיר אמרו פרגו כי החזיק בחדרו ארגז ובו זהב, כסף, פנינים ואבנים יקרות ערך רב.

הצוואה הזינה את היווצרותן של אגדות על הקורסאר והייתה סיבה עבור ציידי האוצרות לגלות את מקום הימצאו של החזה במשך מאות שנים. למרות כל המאמצים, האוצר של אמארו פרגו עדיין לא נמצא.

## אקסהומציה
בנובמבר 2013, הוצאת שרידיו בוצעה על ידי קבוצת ארכאולוגים ומומחים לזיהוי פלילי מהאוניברסיטה האוטונומית של מדריד. המטרה הייתה לקחת דגימות DNA מהשרידים ולנסות לשחזר את פניו באמצעות טכניקות משפטיות. האקסהומציה מומנה על ידי חברת משחקי הווידאו הצרפתית Ubisoft. פארגו היא דמות במשחק הווידאו Assassin's Creed IV: Black Flag.

## קישורים חיצוניים

## הערות שוליים

קטגוריה:טנריפה: אישים
קטגוריה:שודדי ים
קטגוריה:ספרדים שנולדו במאה ה-17
קטגוריה:ילידי 1678
קטגוריה:נפטרים ב-1747
תחרות העל בבילבאו

ממוזער|תחרות השח בבילבאו 2008
**תחרות העל בבילבאו** הייתה תחרות על בשחמט שנערכה מדי שנה החל מ-2008 בבילבאו, שבספרד. מטרתה הייתה ליצור סדרת תחרויות שחמט בדומה לתחרויות גראנד סלאם בטניס.  לאחר משא ומתן שנמשך מעל לשנה סוכם על סדרה של תחרויות שתכלול את בילבאו, לינארס, M-Tel בסופיה, בירת בולגריה, וטאטא סטיל בהולנד.

התחרות התקיימה בשיטת ליגה הכוללת מפגש כפול בין שישה שחמטאים. בהתאם לחוקים היה אסור להציע תיקו לפני שהסתיימו 30 מהלכים. ניתנו 3 נקודות עבור ניצחון ונקודה בודדת עבור תיקו.

בשנים 2011 ו-2012 התחרות פוצלה בין בילבאו לבין סאו פאולו, שבברזיל.

## תוצאות

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
*
קטגוריה:תחרויות שחמט בספרד
פרס טוני למחזמר הטוב ביותר

**פרס טוני למחזמר הטוב ביותר** (באנגלית: **Tony Award for Best Musical**) הוא אחד מפרסי טוני הוותיקים ביותר, שמוענק מדי שנה מאז 1949. פרס זה הוא האחרון שמוענק בכל טקס, והוא מוענק למפיקי המחזמר הזוכה. בדרך כלל, כל אחד ממחזות הזמר המועמדים לפרס מוצגים במהלך הטקס על הבמה.

## זוכים ומועמדים


### המאה ה-20

### המאה ה-21

## שיאים
נכון לשנת 2016:
* "המפיקים" הוא המחזמר שזכה במספר הפרסים הרב ביותר (12), לרבות פרס המחזמר הטוב ביותר
* "המילטון" הוא המחזמר שהיה מועמד למספר הרב ביותר של פרסים (16)
* "צלילי המוסיקה" ו-"פיורלו!" הם שני מחזות הזמר היחידים שזכו במשותף בפרס למחזמר הטוב ביותר (בשנת 1960)
* "*Passion*" הוא המחזמר הזוכה עם מספר ההופעות הנמוך ביותר (הוצג 280 פעמים בלבד)
* "פנטום האופרה" הוא המחזמר הזוכה עם מספר ההופעות הגבוה ביותר בברודוויי (הוצג למעלה מ-12,000 פעמים, והוא עדיין רץ)
* "*!Hallelujah, Baby*" הוא המחזמר היחיד עד כה שזכה בפרס המחזמר הטוב ביותר אחרי שההפקה כבר ירדה
* "*Fun Home*" ו-"*Hadestown*" הם שני מחזות הזמר היחידם שזכו בפרס המחזמר הטוב ביותר ונוצרו על ידי נשים בלבד
* "*Kiss Me, Kate*" ו-"*Titanic*" הם שני מחזות הזמר היחידים שזכו בפרס למחזמר הטוב ביותר מבלי להיות מועמדים גם בקטגוריות משחק

## קישורים חיצוניים

* 
* Tony Awards Coverage באתר broadwayworld.com

## הערות שוליים

*
קטגוריה:פרס טוני
קרי (קרוליינה הצפונית)

**קרי** (באנגלית: **Cary**) היא העיר השביעית בגודלה בקרוליינה הצפונית, ארצות הברית. נכון ל-2020 מתגוררים בעיר 174,721 תושבים.

מבחינה כלכלית, המעסיקים המרכזיים בעיר הם SAS Institute, חברת הביטוח מטלייף, ורייזון תקשורת

## היסטוריה
ההתיישבות המקומית בקרי החלה בשנת 1750. כמאה שנים מאוחר יותר נבנתה מערכת רכבת מקומית אשר חיברה את העיר לשאר האזור ובכך פיתחה אותה מאוד.

## דמוגרפיה
לפי מפקד האוכלוסין משנת 2010, התגוררו בעיר כ-135,234 נפש בכ-55,303 משקי בית. בשנת 2015 היה בקרי שיעור פשע נמוך במיוחד של 84 פשעים אלימים לכל 100,000 תושבים. לעומת זאת, בשארלוט (העיר הגדולה ביותר במדינה) שיעור האלימות עמד על כ-648 פשעים ל-100,000 נפש. בשנת 2013 העיר דורגה כעיר השלישית הבטוחה ביותר בארצות הברית בהשוואה לערים עם אוכלוסייה של כ-100,000-500,000 תושבים.

ההכנסה החציונית למשק בית עמדה בשנת 2011 על כ-110,609$. כ-68% מבני 25 ומעלה בקרי הם בעלי תואר אקדמי. החלוקה הגזעית היא: 73.1% לבנים, 13.1% אסייתים, 8.0% אפרו-אמריקאים, 0.4% אינדיאנים, ו-2.6% משני גזעים או יותר.

## פוליטיקה וממשל
קרי מנוהלת על ידי ראש עיר ומועצה הנבחרים אחת לארבע שנים. ארבעה חברי מועצה נבחרים במחוזות בחירה, ושניים נוספים נבחרים על ידי כלל תושבי העיר.

## ערים תאומות
* 
* 

## קישורים חיצוניים

* 

קטגוריה:קרוליינה הצפונית: עיירות
קטגוריה:יישובים שהוקמו ב-1750
קנזס סיטי (קנזס)

**קנזס סיטי** (באנגלית: **Kansas City**) העיר השלישית בגודלה במדינת קנזס שבארצות הברית. העיר לרוב מכונה בראשי תיבות KCK, על מנת להבדיל אותה מהעיר בעלת השם הזהה במיזורי, שהעיר הקנזסית היא חלק מהמטרופולין שלה. האוכלוסייה המקומית הוערכה בשנת 2016 בכ-151,709 נפש.

## היסטוריה
העיר הוקמה באוקטובר 1872, ובאותה השנה כבר נערכו בחירות מוניציפליות ראשונות. בשנת 1886 סופחו לעיר עוד כארבעה יישובים, ובכך נוצרה ישות מוניציפלית חדשה שעדיין נשאה את השם קנזס סיטי. בשנות ה-90 של המאה ה-19 העיר חוותה צמיחה דמוגרפית אדירה אשר נמשכה עד שנות ה-30 של המאה ה-20. בשנים 1890–1960 העיר נחשבה לאחת ממאה הערים הגדולות בארצות הברית כולה ובשנת 1920 אוכלוסייתה חצתה לראשונה את קו מאה אלף התושבים.

## דמוגרפיה
לפי מפקד האוכלוסין משנת 2010, התגוררו בעיר כ-145,786 אנשים בכ-53,925 משקי בית כאשר הצפיפות היא כ-440 נפש לקמ"ר. הגיל החציוני בעיר היה 32.5 שנים. ההרכב המגדרי של העיר הוא 49.4% גברים ו-50.6% נשים.

ההרכב הגזעי הוא:
* 52.2% לבנים
* 26.8% אפרו-אמריקאים
* 2.7% אסייתים
* 0.8% אינדיאנים
* 13.4% מגזעים אחרים
* 3.8% משני גזעים או יותר

מבין תושבי העיר הידועים (אשר התגוררו בה בשלב כזה או אחר בחייהם) ניתן למנות את אדוארד אסנר, סקוט פולי, אריק סטונסטריט, טריי ביירס, ג'אנל מונה, בובי ווטסון, צ'ארלי פארקר, מארק היינס, ארל ווטסון, ליאו ליונס ומוריס גרין.

## כלכלה
בעיר נמצא מפעל הרכבה של ג'נרל מוטורס שבו מרכיבים שברולט מליבו וביואיק לה קרוס. בעיר נמצא גם המשרד האזורי של לשכת בתי הכלא הפדרלית. 

על פי דוח מ-2013 המעסיקים העיקריים בעיר הם:

## קישורים חיצוניים

* 
* 

## הערות שוליים

קטגוריה:קנזס: ערים
קטגוריה:יישובים שהוקמו ב-1872
עבדאללה אבן מסעוד

**עבדאללה אבן מסעוד** (בערבית: **عبد الله بن مسعود**, 594–653) היה סחאבי.

לפני שהנביא מוחמד נכנס לדאר אלארקאם, עבדאללה אבן מסעוד כבר הכריז על אמונתו בו. הוא היה השישי שנכנס לאסלאם והלך אחרי מוחמד. נחשב לאיש סודו של מוחמד.

לפני התאסלמותו, היה לו פחד במה. אך לאחר שהוא קיבל את האסלאם, הוא היה מסוגל לצעוד בבטחה אל הכעבה, שם היו מתאספים אנשי שבט קורייש, והוא היה נעמד מולם וקורא באוזניהם את הקוראן.

## קישורים חיצוניים

## הערות שוליים

קטגוריה:צחאבה
קטגוריה:ילידי 594
קטגוריה:נפטרים ב-650
לאסלו בלאק

**לאסלו בֵּלַאק** (בהונגרית: **Bellák László**; 12 בפברואר 1911 – 20 בספטמבר 2006) היה שחקן טניס שולחן יהודי-הונגרי ואמריקאי, בעל 7 מדליות זהב באליפויות עולם בטניס שולחן, מהן 6 קבוצתי ו-1 בזוגות מעורבים עם ונדי וודהד מאנגליה, 3 פעמים סגן אלוף העולם ביחידים (1928, 1930 ו-1934) ובסך הכל זכה ב-22 מדליות מאליפויות העולם בטניס שולחן. 

בלאק שיחק ביד שמאל.

## ביוגרפיה
בלאק נולד בבודפשט. בגיל 13 הוא החל לשחק טניס שולחן ביחד עם ויקטור ברנה ומיקלוש סבדוש שהיו לשלושת טניסאי טניס השולחן הטובים בעולם מהונגריה.

בשנים 1931 ו-1932 הוא התגורר בברלין, גרמניה.

בסוף שנות ה-30 היגר בלאק לארצות הברית. בשנת 1937 הוא זכה באליפות ארצות הברית בזוגות גברים, בשנת 1938 הוא זכה בתואר ליחידים, בשנת 1939 הוא זכה בתואר לזוגות גברים, בשנת 1941 הוא זכה בתואר לזוגות מעורבים ובשנת 1943 הוא זכה שוב בתואר לזוגות גברים. נוסף לכך, הוא זכה בשלושה תארים בזוגות גברים (1 עם מיקלוש סבדוש בשנת 1936 ו-2 עם ויקטור ברנה בשנים 1938 ו-1939) באליפות בריטניה הפתוחה.

במלחמת העולם השנייה הוא התגייס לצבא ארצות הברית ושרת בהודו ובבורמה. בתום המלחמה הוא זכה בשלושה עיטורים והשתחרר עם מדליית ניצחון בדרגת סמל.

בשנת 1944 פרש מספורט תחרותי, בשנת 1950 ייסד חברה לצבע במיאמי, פלורידה בשם *Bellak Color Corporation*.

בלאק נפטר בשנת 2006 במיאמי עיר מגוריו בגיל 95.

## תארים והישגים
* בשנת 1995 נבחר בלאק להיכל התהילה של הספורט היהודי 
* בשנת 1993 נבחר בלאק להיכל התהילה הבינלאומי של טניס השולחן

## קישורים חיצוניים
* 

## הערות שוליים

קטגוריה:מהגרים מהונגריה לארצות הברית
קטגוריה:שחקני טניס שולחן אמריקאים
קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:אלופי עולם יהודים
קטגוריה:חברי היכל התהילה של הספורטאים היהודים: הונגרים
קטגוריה:חברי היכל התהילה של הספורטאים היהודים: אמריקאים
קטגוריה:אמריקאים ממוצא יהודי-הונגרי
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:בודפשט: אישים
קטגוריה:יהדות בודפשט
קטגוריה:אמריקאים שנולדו ב-1911
קטגוריה:הונגרים שנולדו ב-1911
קטגוריה:הונגרים שנפטרו ב-2006
קטגוריה:אמריקאים שנפטרו ב-2006